ROMÂNIA

JUDEŢUL CLUJ

**CONSILIUL JUDEŢEAN**

**H O T Ă R Â R E A N R. 284**

**din 19 decembrie 2008**

**privind aprobarea Bugetului de venituri şi cheltuieli rectificat pe anul 2008**

**al Regiei Autonome AEROPORTUL INTERNAŢIONAL Cluj-Napoca**

Consiliul Judeţean Cluj;

Analizând proiectul de hotărâre privind aprobarea Bugetului de venituri şi cheltuieli rectificat pe anul 2008 al Regiei Autonome AEROPORTUL INTERNAŢIONAL Cluj-Napoca, propus de preşedintele Consiliului Judeţean Cluj, domnul Alin Tişe;

Ţinând cont de prevederile:

 art. 19 şi ale art. 44 din Legea privind finanţele publice locale nr. 273/2006, cu modificările şi completările ulterioare;

 Legii bugetului de stat pe anul 2008 nr. 388 /2007, cu modificările şi completările ulterioare;

 Ordinului Ministrului Finanţelor Publice nr. 616/2000 pentru aprobarea Normelor metodologice privind întocmirea bugetului de venituri şi cheltuieli de către agenţii economici;

 Hotărârii Consiliului Judeţean Cluj nr. 14/2008 privind aprobarea Bugetului de venituri şi cheltuieli pe anul 2008 al Regiei Autonome AEROPORTUL INTERNAŢIONAL Cluj-Napoca;

 Hotărârii Consiliului Judeţean Cluj nr. 65/2008 privind aprobrea Bugetului de venituri şi cheltuieli rectificat pe anul 2008 al Regiei Autonome Aeroportul Internaţional Cluj-Napoca;

Fiind îndeplinite prevederile cuprinse în art. 44-45 şi în 94-98 din Legea administraţiei publice locale nr. 215/2001, republicată, cu modificările şi completările ulterioare;

În temeiul drepturilor conferite prin art. 115 alin. (1) lit. c) din Legea administraţiei publice locale nr. 215/2001, republicată, cu modificările şi completările ulterioare;

**h o t ă r ă ş t e:**

**Art. 1**. Se aprobă Bugetul de venituri şi cheltuieli rectificat pe anul 2008 al Regiei Autonome AEROPORTUL INTERNAŢIONAL Cluj-Napoca, conform **anexei nr. 1** care face parte integrantă din prezenta hotărâre.

**Art. 2.** Se aprobă Lista obiectivelor de investiţii rectificată pe anul 2008 a Regiei Autonome AEROPORTUL INTERNAŢIONAL Cluj-Napoca, conform **anexei nr. 2** care face parte integrantă din prezenta hotărâre.

**Art. 3**. Cu punerea în aplicare a prevederilor prezentei hotărâri se încredinţează preşedintele Consiliului Judeţean Cluj prin Direcţia Economică, Direcţia Tehnică şi Regia Autonomă AEROPORTUL INTERNAŢIONAL Cluj-Napoca.

**Art. 4.** Prezenta hotărâre se comunică prin intermediul secretarului judeţului, în termenul prevăzut de lege, Direcţiei Economice, Direcţiei Tehnice, Regiei Autonome AEROPORTUL INTERNAŢIONAL Cluj-Napoca, precum şi Instituţiei Prefectului Judeţului Cluj şi se aduce la cunoştinţă publică prin publicarea în Monitorul Oficial al Judeţului Cluj, precum şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR AL JUDEŢULUI,**

**Alin Tişe Măriuca Pop**